ZECE REGULI NU NUMAI PENTRU PĂRINŢII COPIILOR CU NEVOI EDUCAŢIONALE SPECIALE

În contextul restricţionării funcţionării şcolilor şi al măsurilor actuale de urgenţă, părinţii se pot confrunta din nou cu diverse situaţii dificile legate de creşterea şi educarea copiilor lor, dar şi cu dificultăţi de natură personală, profesională, medicală sau mentală.

Situaţia părinţilor copiilor cu nevoi educaţionale speciale (NES) este specifică mai ales datorită nevoii crescute de sprijin din partea familiei nu numai în învăţământul la distanţă şi satisfacerea nevoilor educaţionale speciale, dar adesea şi în multe alte activităţi obişnuite pe care ceilalţi copiii de vârsta lor le fac fără sprijin. Dar nu suntem niciodată singuri în această situaţie şi există multe locuri unde putem solicita ajutor şi sprijin.

Comunicaţi cu şcoala

**1.**

Cereţi sfaturi sau comunicaţi cu şcoala dacă cerinţele şcolii sunt prea împovărătoare sau dacă învăţământul la distanţă nu funcţionează. Vă puteţi adresa direct pedagogilor copilului dumneavoastră, personalului centrului de consiliere şcolară sau conducerii şcolii. Părinţii copiilor cu nevoi educaţionale speciale se pot adresa, de asemenea, personalului cabinetului de consiliere şcolară (CCŞ sau CPS - Centrului Pedagogic Special) pe care copilul lor îl vizitează. De asemenea, puteţi căuta lecţii suplimentare individuale care sunt oferite cu prezenţă fizică şi online de către studenţii facultăţilor şi şcolilor pedagogice, iar nou, şi de către unele organizaţii care oferă cercuri şcolare.

**2.**

Solicitaţi sprijin în educaţia copilului dumneavoastră cu NES

Dreptul legal al copiilor la furnizarea măsurilor de sprijin recunoscute durează şi în cadrul învăţământului la distanţă. Nu vă aşteptaţi ca şcoala să iniţieze singură sprijinul, ci solicitaţi-l în mod proactiv. La comunicarea cu şcoala, puteţi face trimitere la recomandarea metodologică a [**MŠMT (Ministerului Educaţiei, Tineretului şi Sportului) privind învăţământul la distanţă**](https://www.msmt.cz/metodika-pro-distancni-vzdelavani), care reglementează şi tema sprijinirii educaţiei copiilor cu NES. Copiii au dreptul la sprijinul asistentului pedagogului, să beneficieze de serviciile centrului de consiliere şcolară, atât sub formă de consultaţii, cât şi sub formă de asistenţă continuă a pedagogilor speciali şi a psihologilor şcolari, la intervenţii pedagogice recunoscute, la asigurarea de informaţii şi sprijin material în educaţie, la împrumutarea de mijloace şcolare compensatorii şi speciale, de manuale şi alte materiale care să ajute copiii în studiul de acasă. Stabiliţi cu profesorul copilului dumneavoastră formă regulată de comunicare şi sprijin, care să vă convină atât dumneavoastră, cât şi copilului dumneavoastră. Nu sunteţi experţi. Nu vă jenaţi să cereţi sfaturi sau ajutor profesioniştilor. Cu ajutorul pedagogului, stabiliţi obiectivele educaţionale şi rezultatele aşteptate. Discutaţi cu şcoala despre îndeplinirea lor şi adaptaţi-o flexibil copilului dumneavoastră.

**3.**

Stabiliţi un regim regulat, planificaţi şi organizaţi activităţile educaţionale

Un regim regulat vă va ajuta atât pe dumneavoastră, cât şi pe copilul dumneavoastră să vă orientaţi mai bine în situaţia dată şi să îndepliniţi planul stabilit, obiectivele educaţionale şi rezultatele. Programaţi lecţiile în fiecare zi lucrătoare la o anumită oră. Copilul va şti că, la fel ca la şcoală, va avea timp să lucreze şi apoi să se relaxeze, să se distreze şi să se joace. De exemplu, stabiliţi un plan de învăţare pentru fiecare săptămână, pe care îl veţi îndeplini treptat în orizontul săptămânal. Urmaţi planul stabilit împreună cu copilul dumneavoastră, dar nu îl suprasolicitaţi. Aşteptaţi de la copilul dumneavoastră numai rezultatele corespunzătoare potenţialului de învăţare al acestuia. Oferiţi-i copilului suficient timp liber, contacte sociale cu prietenii şi weekend-uri libere.

 1

Răspundeţi nevoilor copilului dumneavoastră şi asiguraţi un mediu sigur

**4.**

Situaţia actuală este dificilă pentru copilul dumneavoastră[.](https://cosiv.cz/cs/2020/03/27/jak-pomoci-detem-zvladat-stres-spojeny-s-pandemii-nemoci-covid-19/) [**Ajutaţi-l să facă faţă stresului**](https://cosiv.cz/cs/2020/03/27/jak-pomoci-detem-zvladat-stres-spojeny-s-pandemii-nemoci-covid-19/). Vorbiţi cu el despre situaţia actuală, ascultaţi-l, dedicaţi-i timp şi atenţie şi susţineţi-l cât mai mult posibil. Aveţi grijă ca relaţiile să fie bune şi atmosfera prietenoasă. Învăţarea acasă vă permite să răspundeţi flexibil la nevoile generale şi actuale ale copilului. Aveţi în vedere interesul copilului şi capacitatea de concentrare a acestuia. Combinaţi învăţatul cu odihna, relaxarea şi mişcarea. De asemenea, puteţi utiliza [**mijloace de relaxare şi manipulare**](https://www.podporainkluze.cz/material/vytvoreni-relaxacniho-mista-ve-tride-a-skole/). În cazul în care copilul este tensionat sau stresat, nu va reuşi să înveţe. Pentru învăţare, folosiţi-vă de jocuri şi activităţi domestice practice.

Utilizaţi tehnologiile şi resursele disponibile online

**5.**

De asemenea, tehnologiile şi resursele disponibile online vă vor fi de ajutor. Pe internet sunt disponibile nenumărate indicatoare (de ex., [**Na dálku**](https://nadalku.msmt.cz/cs/rodice) – La distanţă) şi pagini de web, unde puteţi viziona videoclipuri cu cursuri (de ex., [**ČT edu**](https://edu.ceskatelevize.cz/)), puteţi utiliza aplicaţii, puteţi descărca materiale educaţionale şi foi de lucru. Unii editori oferă aplicaţii, manuale şi foi de lucru gratuite pentru descărcare. Televiziunea cehă transmite la ČT 2 în fiecare zi lucrătoare de la ora 9:00 programul educaţional [**UčíTelka**](https://www.ceskatelevize.cz/porady/13394657013-ucitelka/).

Menţineţi relaţii sociale de calitate

**6.**

Relaţiile sociale pot fi menţinute şi la distanţă prin intermediul comunicării la distanţă. Comunicaţi cu familia şi prietenii. Majoritatea dintre noi suntem deja obosiţi de măsurile de urgenţă, iar conversaţia şi sfaturile din partea celor dragi vă vor ajuta să aveţi o dispoziţie mai bună şi să vă inspiraţi. Oferiţi şi copilului dumneavoastră contacte sociale cât mai variate, la fel ca dumneavoastră, şi el are foarte multă nevoie de ele, iar posibilităţile actuale de comunicare la distanţă sunt foarte variate şi pentru copii.

Sfătuiţi-vă cu ceilalţi părinţi

**7.**

Majoritatea părinţilor se află acum într-o situaţie similară dumneavoastră. Contactaţi-i şi sfătuiţi-vă cu ei. Utilizaţi contactele dumneavoastră personale sau contactaţi asociaţii specializate, organizaţii de părinţi sau pacienţi care asociază copii şi familii cu diverse nevoi speciale sau servicii sociale specializate. De asemenea, pe reţelele de socializare funcţionează bine diverse grupuri de discuţii axate pe teme diverse.

 Sfătuiţi-vă cu specialiştii

**8.**

În ceea ce priveşte nevoile educaţionale speciale ale copilului dumneavoastră vă va sfătui centrul dumneavoastră de consiliere şcolară sau cabinetele sau organizaţiile de consiliere şcolară care se axează pe sprijinirea copiilor cu NES şi a familiilor acestora. Pentru copiii cu diverse dizabilităţi funcţionează bine organizaţiile de pacienţi şi părinţi, pentru copiii defavorizaţi de condiţiile de viaţă, funcţionează anumite servicii sociale, în educarea elevilor care au nevoie de sprijin lingvistic se specializează societatea [**META**](https://meta-ops.eu/), în sprijinirea elevilor supradotaţi intelectual, de exemplu, [**Quiido**](https://www.qiido.cz/)sau [**Mensa**](http://www.mensa.cz/). Pentru orice întrebări, vă puteţi adresa şi centrului de consiliere [**Česká odborná společnosti pro inkluzivní**](https://cosiv.cz/cs/)[**vzdělávání**](https://cosiv.cz/cs/) (Societatea profesională cehă pentru educaţie incluzivă) prin email, pe adresa [**info@cosiv.cz**](http://info@cosiv.cz/).

Nu ezitaţi să solicitaţi ajutor psihologic şi servicii sociale

**9.**

Ajutor psihologic gratuit pentru toţi părinţii care se confruntă cu situaţii dificile din cauza crizei de coronavirus este oferit de Národní pedagogický institut ČR (Institutul Naţional Pedagogic al Republicii Cehe) pe noul său portal pentru sprijinirea educaţiei în comun, [**Zapojme všechny**](https://zapojmevsechny.cz/pomoc/) (Îi implicăm pe toţi). Descrieţi problema dumneavoastră prin intermediul formularului online, iar terapeuţii cu experienţă practică îndelungată vă vor contacta în 24 de ore. De asemenea, pentru consultaţii privind problemele dumneavoastră, puteţi utiliza linii telefonice de încredere, care funcţionează non-stop, cum ar fi **LINKA PRVNÍ PSYCHICKÉ POMOCI (116 123) – LINIA DE PRIM AJUTOR PSIHIC, LINKA PRO RODINU A ŠKOLU (116 000) – LINIA PENTRU FAMILIE ŞI ŞCOALĂ SAU LINKA BÍLÉHO KRUHU BEZPEČÍ (116 006) – LINIA CERCULUI ALB DE SIGURANŢĂ**.

Dacă îngrijirea în sine non-stop a copilului este prea împovărătoare pentru dumneavoastră, utilizaţi serviciile sociale disponibile (asistenţă personală, îngrijire de răgaz, unităţi cu prag redus pentru copii şi tineri, servicii de activizare socială pentru familiile cu copii etc.) sau consilierea psihologică menţionată mai sus. Datele de contact ale serviciilor din zona dumneavoastră pot fi găsite, de exemplu, în catalogul online al proiectului MPSV, [**pávo na dětství**](http://katalog.pravonadetstvi.cz/) (dreptul la copilărie). De asemenea, puteţi solicita ajutor voluntarilor (cercetaşilor, studenţilor etc.).

Solicitaţi îndemnizaţia aferentă zilelor libere pentru supravegherea copiilor

**10.**

Părinţii copiilor cu vârsta de până la 10 ani inclusiv şi părinţii copiilor cu dizabilităţi, care beneficiază de o îndemnizaţie de îngrijire nelimitată de vârsta copilului, au [**drepul la o îndemnizaţie pentru zilele libere acordate pentru supravegherea copiilor în cuantum de 70 % din baza de calcul**](https://www.cssz.cz/-/aktualni-informace-pro-rodice-postup-pri-zadosti-o-osetrovne-z-duvodu-uzavreni-skol-od-14-10-2020) pe toată perioada în care şcolile vor fi închise, dacă nu lucrează pe motivul îngrijirii copilului. Acest drept revine atât angajaţilor, cât şi persoanelor care lucrează pe baza unui Acord de prestare a muncii ocazionale sau cu fracţiune de normă (DPP, DPČ). De asemenea, persoanele care desfăşoară activităţi independente vor avea dreptul la îndemnizaţia pentru supravegherea copilului. La începutul lunii noiembrie va fi publicat [**un aviz**](https://www.mpo.cz/cz/podnikani/zivnostenske-podnikani/osetrovne-pro-osvc---vyzva-i--253750/), pe baza căruia va fi posibilă solicitarea acestei îndemnizaţii retroactiv.

© 2020 Česká odborná společnost pro inkluzivní vzdělávání, z.s. 2